﻿Curs nr 1 Terpia ocupaţională AOTA=asociaţia americană de Terapie ocupaţională ADL=activ din viaţa zilnică Terapia este ramură a medicinei care studiează mijloacele şi metodele de tratament al bolnavilor ”Terapia ocupaţinală este forma de tratament care foloseşte activităţi şi metode specifice pentru a dezvolta, ameliora sau reface capacitatea individului de a desfăşura activităţi necesare vieţii, de a compensa disfuncţii şi de a diminua deficienţe fizice” Terapia ocupaţională are o mare varietate de înţelesuri, astfel: * Terapia ocupaţională este o profesie care ajută o persoană cu incapacitate să-şi câştige potenţialul maxim pentru independenţă şi productivitate în propria viaţă * Terapia ocupaţională îndrumă indivizii să se ajute singuri, să facă ce este necesar cu ce pot * Terapia ocupaţională este arta practică de a promova independenţă funcţională prin utilizarea activităţilor vieţii zilnice şi/sau modificând echipamentul sau mediul, când este necesar, pentru A D L -uri * Terapia ocupaţională foloseşte „activităţi pentru creşterea şi restaurarea stării fizice şi psihice ale unei persoane la nivel funcţional necesar vieţii cotidiene” * Terapia ocupaţională este terapia care ajută o persoană să se adapteze mediului, sau adaptează mediul pentru nevoile unei persoane, astfel încât aceasta să devină capabilă să-şi desfăşoară viaţa cu demnitate şi respect de sine * Terapia ocupaţională este o profesie pentru sănătate care contribuie la independenţa fizică şi emoţională ca şi la starea de bine a individului – stare ce se realizează prin utilizarea unor activităţi selectate * Terapia ocupaţională promovează calitatea vieţii restaurând, reîntărind şi crescând participarea indivizilor la activităţile necesare vieţii * Terapia ocupaţională este o „terapie funcţională” având ca obiectiv educarea pacientului la cel mai înalt nivel funcţional posibil care să-i permită să efectueze toate activităţile vieţii acestuia Acest obiectiv se poate atinge prin trei direcţii de lucru: * adaptând activităţile individului în aşa fel încât „să facă” ce ar trebui „cu ce poate”; * adaptând mediul înconjurător la deficientul funcţional al pacientului; * adaptând meniera unei persoane de a realiza o sarcină Principii în terapia ocupaţională Noţiunea de „ocupaţie” nu se referă strict la serviciul pe care-l are un individ Terapia ocupaţională înţelege prin ocupaţie o sumă de activităti din cele mai variate domenii pe care individul le realizează în cursul zilei şi care dau înţeles vieţii lui Aceste activităţi se referă: * autoîngrijirea zilnică; * munca; * activităţi educaţionale; * activităţi de divertisment în timpul liber; * hobby-uri; * alte activităţi Cel care indică şi efectuează terapia ocupaţională trebuie să ofere următoarele servicii: 1 Evaluarea capacităţii funcţionale a subiectului, a restantului funcţional 2 Evaluarea mediului de viaţă, acasă şi la locul de muncă 3 Programe de asistenţă terapeutică/recuperare atât cu metode specifice, cât şi ajutătoare 4 Recomandarea şi antrenarea pacienţilor în utilizarea unor echipamente adaptative care înlocuiesc sau ajută funcţiile pierdute 5 Instruirea familiei şi îngrijitorilor asupra modului de ajutor pe care trebuie să-l dea pacientului 6 Sprijinul şi asistarea efectelor emoţionale, sociale, cognitive cauzate de boli şi traumatisme 7 Cunoştinţele asupra creşterii şi dezvoltării copilului şi a perturbărilor tardive detreminate de abaterile de la dezvoltarea normală De metodele terapiei ocupaţionale beneficiază următoarele cazuri: * bolnavi neurologici; * bolnavi cu artropatii cronice inflamatorii , degenerative etc ; * cei cu sechele posttraumatice; * bolnavi cardiopulmonari; * bolnavi cu probleme de sănătate mintală; * bolnavi cu probleme de comportament, cu probleme cognitive; * bolnavi cu afecţiuni senzoriale; * amputaţi; * arşi; * pacienţi cu probleme : dependenţi de droguri, alcool, cu abuzuri alimentare * copii cu tulburări de dezvoltare neuromusculară; * vârstnici cu sindromul de decondiţionare fizică Terapia ocupaţională are trei preocupări esenţiale: * evaluarea * tratamentul * consultaţa Evaluarea pacientului cuprinde: - încadrarea în cele trei grupe: - infirmitate - incapacitate - habdicap - evaluarea mediului: acasă, la locul de muncă, la şcoală, agrement În faza evaluări se recomandă tratamentul Consultanţa – terapeutul oferă indicaţii, sfaturi, programe pacienţilor şi instituţiilor în scopul creării de oportunităţi pentru ca aceştia să-şi desfăşoare viaţa cât mai corect posibil, din punct de vedere fizic şi psihic Definirea termenilor Rolul terapiei ocupaţionale În fiecare etapă a vieţii, în viaţa fiecărei individ, există activităţi (ocupaţii) optime pentru menţinerea stării de sănătate şi pentru societate Rolul terapiei ocupaţionale constă în: * evaluează tipurile de activităţi ocupaţionale trecute şi prezente, pe care le poate executa individul; * identifică disfuncţiile privind activităţile ocupaţionale; * identifică comportamentele disfuncţionale din gestică şi impactul lor asupra activităţilor ocupaţionale; * remediază sau compensează disfuncţiile din activităţile ocupaţionale şi din gestică; * facilitează sau structurează schemele de mişcare din activităţile ocupaţionale, în funcţie de vârstă şi de rolul pe care îl are de îndeplinit pacientul în viaţa zilnică Pentru a-şi îndeplini obiectivele, terapia ocupaţională utilizează teste standardizate, observaţia clinică şi activităţile practice Performanţa ocupaţională este capacitatea individului de a realiza sarcinile cerute de rolul său, raportat la etapa de dezvoltare Rolul ocupaţional se referă la noţiunile de preşcolar, şcolar, angajat, casnic, pensionar Activităţile ocupaţionale cuprind: * autoîngrijirea: hrănire, îmbrăcat, pieptănat, manipularea obiectelor, mobilitatea; * munca: îndeletniciri legate de îngrijirea casei şi a familiei; * educaţia: activităţi şcolare şi educaţionale; * joaca (pentru copii-joaca; pentru adulţi – sporturi, hobby-uri, activităţi sociale) şi activităţile recreative Componentele performanţei ocupaţionale sunt: * schemele comportamentale învăţate care compun şi fundamentează activităţile ocupaţionale ale individului * schemele de mişcare care stau la baza gesturilor ce compun activităţile ocupaţionale Terapia ocupaţională este definită ca fiind forma de tratament care foloseşte activităţile şi metode specifice pentru a dezvolta, ameliora sau reface capacitatea de a desfăşura activităţile necesare vieţii individului, de a compensa disfuncţii şi de a diminua deficienţe fizice Termenul de ocupaţional se referă la folosirea direcţionată spre un anumit scop a timpului, energiei, la suscitarea interesului pentru participarea activă la ADL, la activităţi de muncă şi producţie, la activităţi de joacă şi destindere Conceptul de ocupaţie include şi conceptul de modele de performţă ocupaţională Activităţile practice sunt utilizate singure sau asociate cu terapia adjuvantă: ortezarea, echipamentele de asistenţă, bio-feed-backul: se folosesc pentru a dirija procesul şi scopul terapeutic urmărit şi nu concentrarea pe mişcări şi contracţii izolate Esenţială pentru eficienţa terapiei ocupaţionale este participarea activă a pacientului la tratament Sintagma de sarcini selectate include: * acele sarcini care-l ajută pe pacient în mod optim să atingă obiectivele terapeutice; * sarcinile necesare integrării pacientului în condiţiile de mediu Bazele filozofice ale terapiei ocupaţionale au fost puse în 1979 de AOTA (Asoc Americană de terapie ocupaţională), aceste se referă la următoarele considerente: * Omul este o fiinţă activă a cărei dezvoltare este influenţată de utilizarea unor activităţi practice * Folosindu-şi capacitatea de motivaţie intrinsecă fiinţele umane sunt capabile să-şi influenţeze sănătatea fizică şi mintală, ca şi mediul fizic şi social, prin intermediul unor activităti utile, practice * Viaţa umană include un proces de continuă adaptare, ceea ce înseamnă o continuă schimbare funcţională care promovează supravieţuirea şi „actualizarea” individului Factorii biologici, psihologici şi de mediu pot întrerupe procesul de adaptare în orice moment al ciclului de viaţă Afectarea procesului de adaptare poate determina disfuncţii Activităţile practice facilitează procesul adaptativ Terapia ocupaţională este bazată pe folosirea activităţilor funcţionale pentru a obţine maximum de adaptare a organismului la mediul său de viaţă Esenţa terapiei ocupaţionale este participarea activă a pacientului la activităţile în scopul îmbunătăţirii performanţei funcţionale Utilizarea procedurilor facilitării, este acceptată de terapia ocupaţională numai în măsura în care se folosesc pentru a pregăti pacientul pentru o bună participare la procesul terapeutic Ipoteze despre modelul de performanţă ocupaţională 1 performanţa ocupaţională contribuie la realizarea corespunzătoare a rolului ocupaţional al individului 2 Performaţa ocupaţională a fiinţei umane se referă la: * ADL (activitate din viaţa zilnică) * Activităţi de muncă şi producţie * Joaca şi activităţile din timpul liber 1 Dezvoltarea, desfăşurarea şi menţinerea performanţei ocupaţionale este influneţată de:- elemente intrapesonale: - aspecte temporare; - factori genetici, morfofiziologici şi patologici - elemente extrapersonale:-mediul fizic; - obiecte, unelte; - elemente sociale, culturale şi familiare 4 Menţinerea unui echilibru între activităţile ocupaţionale este esenţială pentru menţinerea stării de sănătate 5 Dezvoltarea unei performanţe ocupaţionale adecvate este dependentă de dezvoltarea neuropsihică şi de funcţiile integrative: senzoriale, motorii, cognitive, psihosociale 6 Diverse boli sau traumatisme care afectează oricare din componetele performanţei ocupaţinale determină eşecul integrării subsistemelor componente, determinând incapacitatea ocupaţional al individului 7 Rolul terapistului ocupaţional este de a optimiza performanţele ocupaţionale, astfel încât pacientul să-şi poată îndeplinii rolul său ocupaţional 8 Terapistul ocupaţional se va ocupa de remedierea şi compensarea difereţelor apărute la nivelul componentelor performanţei ocupaţionale 9 Cel mai important instrument cu care operează terapia ocupaţională sunt activităţile practice 10 Terapistul ocupaţional se va preocupa să pregătească bolnavul pentru executarea activităţilor practice In acest scop poate folosi metode ajutătoare şi complementare: - exerciţii terapeutice; - tehnici de facilitare neuromusculară proprioceptivă (FNP); - agenţi fizici; - stimulare senzorială; - orteze (atele); - asistare prin instalaţi, dispozitive 11 Folosirea exclusivă a metodelor preliminare şi complementare în afara contextului de activitate ocupaţională, nu se consideră terapie ocupaţională Terapeutul ocupaţional trebuie să-l ajute pe bolnav să devină independent, cât se poate, în sfera activităţilor ocupaţionale, încă de la debutul bolii In multe situaţii de disfuncţii intervine încă din perioada operatorie şi postoperatorie Stadiile tratamentului Stadiul I Metode adjustate (auxiliare)- sunt proceduri care pregătesc pacientul pentru activităţile ocupaţionale * sunt premergătoare activităţilor practice * includ: - exerciţii fizice- tehnici de facilitare şi inhibiţie - posturări - stimulare senzorială - procedură ce folosesc agenţi fizici şi terapeutici - preocuparea principală a terapeutului este evaluarea şi remedierea componentelor performanţei ocupaţionale Stadiul II Metode facilitatoare Activităţile practice au fost definite ca activităţi care au un scop autonom, înafară de funcţia motorie cerută pentru a executa acţiunea respectivă Inhibiţie= Multe metode folosite în terapia ocupaţională nu sunt direct activităţi practice, ele sunt denumite metode facilitatoare (şi/sau instalaţii); ele stimulează activităţile practice: * scândura pentru şlefuit; * skating boards (placă de alunecat); * clădirea unor cuburi sau conuri; * confecţionarea de cârlige de rufe; * stimulatoare de conducere auto; * stimulatoare de activităţi profesionale (echipamentul computerizat Baltimore); * activităţi care se desfăşoară în masă Stadiul III Activităţile practice Acestea sunt esenţa terapiei ocupaţionale Includ activităţi care au un scop de sine – stătător, care este relevant şi semnificativ pentru pacient Aceste activităţi fac parte din rutina vieţii cotidiene şi se desfăşoară în cadrul performanţei ocupaţionale Stadiul IV Performanţa ocupaţională şi rolurile ocupaţionale In stadiul final al tratamentului, pacientul îşi execută rolurile sale ocupaţionale în mediul ambiant şi în comunitate O execuţie corespunzătoare a ADL, a activităţilor de muncă şi productive, a activităţilor de relaxare şi joaca vor da pacientului un nivel maxim şi independenţă In acest stadiu intervenţia terapiei ocupaţionale se limitează şi în final se întrerupe Ajutoarele tehnice sunt unelte, instrumente sau dispozitive temporare sau definitive, utilizate intermitent în scopuri precise: deplasare, autoîngrijire, autoservire, practicarea unor profesiuni, jocuri sportive, alte activităţi sociale Ele se împart în 5 clase Clasele activităţilor practice 1 Activităţi productive de bază sunt esenţiale şi se regăsesc în orice serviciu de terapie ocupaţională Ele includ activităţi umane vechi: olăritul, ţesutul, împletitul popular a rafiei, nuielelor, prelucrarea lemnului şi a fierului S-a constat o înclinare aproape înnăscută pentru aceste activităţi, chiar şi în cazul pacienţilor neîndemânatici Fiecare activitate practică este extrem de complexă şi include mai multe subactivităţi, încât pacientului i se pot prescrie, în funcţie de necesităţile recuperatorii funcţionale, anumite subactivităţi sau întreaga tehnologie, până la produsul final 2 Activităţi productive complementare sunt mai numeroase decât precedentele şi includ activităţi productive recente, care necesită calificare, experienţă şi cunoştinţe în domeniu Exemple: cartonajul, marochinărie, strungăria, tipografia, dactilografia 3 Activităţi de expresie sunt utilizate mai ales în tratamentul bolnavilor mintal şi includ ocupaţii speciale cu caracter artistic: desen, pictură, sculptură, gravură, mânuire de marionete etc Aceste trei categorii de activităţi au ca rezultat realizarea unui produs final, care poate fi valorificat, reprezentând aşa numita terapia ocupaţională retribuită, prin care pacientul îşi poate completa veniturile 1 Activităţi corporale luidice sunt numeroase şi includ jocuri de mişcare, jocuri sportive sau părţi componente ale acestora, tenis de masă, trasul cu arcul 2 Activităţi corporale recreative sau de loisir sunt foarte apreciate: şah cu piese grele (uneori magnetizate), fotbal cu pompiţe suflătoare, o minge de ping-pong este dirijată de curentul de aer al unor paie prin care sufla jucătorii 3 Activităţi de readaptare prin care mediul se adaptează capacităţii funcţionale a disabilului, încât acesta dobândeşte independenţă de comunicare, de participare la acţiuni sociale şi activităţi curente Adaptarea se realizează prin proteze, orteze şi ajutoare tehnice * Protezele şi ortezele sunt dispozitive plasate pe corp, ele ameliorează statica şi dinamica segmentului respectiv Proteza este stabilă şi înlocuieşte un segment corporal sau fragmente ale acestuia Orteza permite corectarea unei atitudini, menţinerea sau redarea nivelului funcţional al unui segment corporal în afecţiuni traumatice ortopedice, neurologice şi reumatismale Ortezele şi protezele se pot aplica simultan combinând acţiunea de menţinere cu cea de înlocuire Ortezele sunt statice şi dinamice Cele statice pentru menţinerea segmentelor articulare imobilizate Cele dinamice au părţi mobile care se substituie sau asistă forţa musculară Ortezele se aplică temporar sau definitiv şi includ: * aparate gipsate şi aparate imobilizare cu scop de consolidare; * aparate ortopedice prefabricate: atele gonflabile, atele articulare pentru leziuni ligamentare ale genunchiului; * aparate de acţiune preventivă asupra deformaţiilor utilizate mai ales in poliartrita reumatoidă, confecţionate din gips sau materiale termoplastice uşoare, de tipul polietilinei şi neoprenului Ortezele aplicate definitiv se utilizează în sechelele leziunilor traumatice: pseudoartroză, articulaţii blocate Ortezele nu trebuie să provoace compresiuni tegumentare sau osteoarticulare superioare toleranţei minime, deoarece pot produce escare sau fenomene dureroase Finalitatea unei activităţi depinde de modul în care aceasta este executată şi de contextul în care se desfăşoară Terapia ocupaţională utilizează activităţi practice pentru a facilita, menţine şi reface abilitatea pacientului de a-şi desfăşura rolurile sale ocupaţionale Echipamentele speciale (ajutătoare tehnice) se referă la : * deplasare: cârje, bastoane, scaune rulante, triciclete, automobile adaptate, căi de acces în mijloacele de transport în comun, instituţii publice de învăţământ, de cultură * locuinţă: adaptări exterioare (poartă, scări, garaj) şi interioare (amenajarea parcursului locuinţei, adaptarea mobilerului, a grupurilor sanitare) * activităţile curente în gospodărie: ustensile pentru igiena locuinţei, a îmbrăcămintea, pregătirea şi servirea hranei, autoîngrijirea * petrecerea timpului liber, scaune, aparate pentru nevăzători * activităţi profesionale: maşinile de scris, de cusut, războaie de ţesut, computere Intrebări: 1 Ce este terapia ocupaţională? 2 Care sunt principalele activităţi ale TO? 3 Care sunt ipotezele despre modelul de performanţă ocupaţională? 4 Care sunt stadiile tratamentului? 